L-Avukat Anne Fenech għan-nom tal-koppja Buġeja qalet li hija sorpriża bit-tweġiba tal-MEPA. Qalet li s-Sinjuri Bugeja mhux vera ma jridux li l-MEPA tieħu deċiżjoni iżda li teħodha fuq informazzjoni informata. Dr Fenech qalet li l-klijenti tagħha qalu li d-deċizjoni għandha tittieħed meta jsir l-istudju tal-impatt marittimu. Qalet li din treġi għax il-movimenti marittimi f’M’Xlokk mhux vera huma limitati għal 2,800 moviment iżda iktar 5,500 moviment fis-sena. Dr Fenech qalet li hi sorpriża għax il-bord missu japprezza li hemm bżonn l-informazzjoni kollha, iżda sallum m’għandux. Qalet li r-rapport Papadakis jassumi biss li fl-impjant ma jkunx hemm xi ‘ingition’ kawża tal-operat. Id-domanda iżda hi, qalet Fenech jekk ikun hemm ignition source by accident, x’ikun ir-riżultat? Dr Fenech qalet li l-bord ma jkunx qed jimxi mad-dmirijiet tiegħu jekk il-bord ma jitlobx lil Dr Papadakis biex jagħti opinjoni professjonali dwar dan. Dr. Giorgios Papadakis wieġeb lil Dr. Ann Fenech u qal li m’hemmx użu u bżonn li jsir studju tar-riskju komplet issa li qed niddeċiedu dwar l-ippjanar. Qal li l-Enemalta qed tieħu l-iktar approach konservattiv u huwa kunfidenti li m’hemmx riskji. Edric Micallef , Sindku ta’ Marsaxlokk qara l-pożizzjoni tal-Kunsill Xlukkajr li ħa f’laqgħa nhar il-Ħamis li għadda. Qal li l-kunsill ta’ Marsaxlokk jemmen li s-soluzzjoni aħħarija għandu jkun pipeline tal-gass. Il-Perit Micallef qal li ġaladarba l-MEPA u l-OHSA aċċettaw l-istudji ta’ Dr Papadakis dwar is-sigurtà tan-nies, allura qed jappoġġjaw il-proġett. Is-Sindku ħeġġeġ lill-Gvern biex jgħaġġel dwar il-pipeline tal-gass ħalli l-FSU ikun temporanju. L-Inġinier Arthur Ciantar , li llum tkellem f’ismu u mhux bħala konsulent tal-Kunsill ta’ Marsaxlokk qal li r-rapporti tal-EIA ma jwieġbux ħafna domandi. L-inġinier Ciantar fakkar lill-membri tal-bord tal-MEPA li se jiddeċiedu l-applikazzjoni huma responsabbli f’għajnejn il-liġi għal kull tip ta’ dannu li jista’ jikkawża l-proġett. F’dan il-ħin, xi membri tal-bord, partikolarment l-Avukat Joe Sammut, ir-rappreżentant tal-Gvern u l-Avukat Veronique Dalli tbissmu. Carmel Cacopardo għall-Alternattiva Demokratika qal li t-termini ta’ referenza għall-EIA kien li jsiru l-istudji komprensivi u għalhekk kien hemm obbligu li l-jkun hemm ‘comprehensive risk assessment’. Huwa saqsa għala dan l-assessment ma sarx kollu meta ma sarx l-istudju tal-impatt marittimu? Is-Sur Cacopardo qal li hemm kunflitt evidenti bejn l-istudji tekniċi li saru minn Roberto Vaccari, Giorgios Pakadakis u dak ta’ Hans Pasman għal Din l-Art David Bugeja , Chief Harbour Master tal-Port qal li l-istudji li kien hemm bżonn s’issa għal fini għall-din l-applikazzjoni saru u ġew sottomessi. Il-Kaptan Bugeja qal li TM għandha l-kapaċitajiet li timmanuvra vapuri ikbar minn dawk proposti fl-applikazzjoni u kunfidenti ħafna li l-istudji nawtiċi li għad iridu jsiru fi stadji oħra se jikkjarifikaw dan kollu.